Proposta għal regolament tal-Kunsill (UE) Nru.../2010 li jemenda r-Regolament (KE) Nru 234/2004 dwar ċerti miżuri restrittivi fir-rigward tal-Liberja (ippreżentata b’mod konġunt mir-Rappreżentant Għoli tal-UE għall-Affarijiet Barranin u l-Politika tas-Sigurtà u mill-Kummissjoni) /* KUMM/2010/0130 finali - NLE 2010/0072 */





[pic] | IL-KUMMISSJONI EWROPEA | Brussel 8.4.2010 KUMM(2010)130 finali 2010/0072 (NLE) Proposta għal REGOLAMENT TAL-KUNSILL (UE) Nru.../2010 li jemenda r-Regolament (KE) Nru 234/2004 dwar ċerti miżuri restrittivi fir-rigward tal-Liberja (ippreżentata b’mod konġunt mir-Rappreżentant Għoli tal-UE għall-Affarijiet Barranin u l-Politika tas-Sigurtà u mill-Kummissjoni) MEMORANDUM TA’ SPJEGAZZJONI 1. Il-Pożizzjoni Komuni 2004/137/CFSP provdiet għall-implimentazzjoni tal-miżuri msemmija fir-Riżoluzzjoni tal-Kunsill tas-Sigurtà tan-NU 1521 (2003), inkluża projbizzjoni għal għajnuna teknika relatati ma' attivitajiet militari. Hija provdiet ukoll għal projbizzjoni għal għajnuna finanzjarja relatata ma' attivitajiet militari. Skont il-Pożizzjoni Komuni, ir-Regolament tal-Kunsilll (KE) Nru 234/2004[1] impona projbizzjoni ġenerali fuq il-provvista ta’ għajnuna teknika, finanzjament jew għajnuna finanzjarja relatati ma’ attivitajiet militari, lil kwalunkwe persuna, entità jew korp fil-Liberja jew għall-użu fil-Liberja. 2. Fit-12 ta' Frar 2008, il-Kunsill adotta l-Pożizzjoni Komuni 2008/109/CFSP tat-12 ta' Frar 2008 li kkonfermat dawn il-miżuri u kkonsolidat dawn il-miżuri u oħrajn f'Pożizzjoni Komuni waħda. 3. Fis-17 ta' Diċembru 2009, il-Kunsill tas-Sigurtà tan-NU adotta ir-Riżoluzzjoni 1903 (2009), li emendat l-miżuri restrittivi tan-NU dwar armi u materjal relatat, u d-dispożizzjoni dwar assistenza teknika, finanzjament u għajnuna finanzjarja relatata ma' attivitajiet militari, billi ġie limitat l-effett ta' dawn il-miżuri restrittivi lill-entitajiet mhux governattivi u lill-individwi li joperaw fit-territorju tal-Liberja. L-esportazzjoni ta' armi u materjal relatat, u l-forniment ta' għajnuna, pariri u taħriġ relatat ma' attivitajiet militari, lill-Gvern tal-Liberja m'għadhomx projbiti. Skont din ir-Riżoluzzjoni, il-Kunsill adotta d-Deċiżjoni 2010/129/CFSP[2], li temenda l-Pożizzjoni Komuni 2008/109/CFSP. 4. Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni jipproponu b'mod konġunt sabiex jiġi emendat ir-Regolament (KE) Nru. 234/2004 skont dan. 5. 2010/0072 (NLE) Proposta għal REGOLAMENT TAL-KUNSILL (UE) Nru.../2010 li jemenda r-Regolament (KE) Nru 234/2004 dwar ċerti miżuri restrittivi fir-rigward tal-Liberja IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu, Wara li kkunsidra d-Deċiżjoni tal-Kunsill 2010/129/CFSP[3] li temenda l-Pożizzjoni Komuni 2008/109/CFSP dwar miżuri restrittivi imposti kontra l-Liberja[4], Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni, Billi: 6. Pożizzjoni Komuni 2004/137/CFSP provdiet għall-implimentazzjoni tal-miżuri msemmija fir-Riżoluzzjoni tal-Kunsill tas-Sigurtà tan-NU (UNSCR) 1521 (2003), inkluża projbizzjoni fuq għajnuna teknika relatata mal-attivitajiet militari. Hija provdiet ukoll għal projbizzjoni fuq għajnuna finanzjarja relatata ma' attivitajiet militari. Skont il-Pożizzjoni Komuni, ir-Regolament tal-Kunsilll (KE) Nru 234/2004[5] impona projbizzjoni ġenerali fuq il-forniment ta’ għajnuna teknika, finanzjament jew għajnuna finanzjarja relatati ma’ attivitajiet militari, lil kwalunkwe persuna, entità jew korp fil-Liberja jew għall-użu fil-Liberja. 7. Fit-12 ta' Frar 2008, il-Kunsill adotta Pożizzjoni Komuni 2008/109/CFSP tat-12 ta' Frar 2008 li kkonfermat dawn il-miżuri u kkonsolidat dawn il-miżuri u oħrajn f'att legali wieħed. 8. Fis-17 ta' Diċembru 2009, il-Kunsill tas-Sigurtà tan-NU adotta r-Riżoluzzjoni 1903 (2009), li emendat il-miżuri restrittivi tan-NU dwar armi u materjal relatat, u l-għoti ta' assistenza, pariri u taħriġ relatati ma' attivitajiet militari, billi jiġi limitat l-effett ta' dawn il-miżuri restrittivi għal entitajiet mhux governattivi u individwi li joperaw fit-territorju tal-Liberja. Skont din ir-Riżoluzzjoni, il-Kunsill adotta d-Deċiżjoni 2010/129/CFSP, li temenda l-Pożizzjoni Komuni 2008/109/CFSP. 9. B’riżultat ta’ dan ir-Regolament (KE) Nru 234/2004 għandu jiġi emendat. 10. Kull ipproċessar ta' dejta personali ta' persuni naturali skont dan ir-Regolament għandu jirrispetta r-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni tal-individwu u korpi u dwar il-moviment liberu ta' dejta bħal din[6] u d-Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni tal-individwi fir-rigward tal-ipproċessar ta’ dejta personali u dwar il-moviment liberu ta’ dik id-dejta[7]. ADOTTA DAN IR-REGOLAMENT: Artikolu 1 Ir-Regolament tal-Kunsill (KE) Nru 234/2004 huwa b’dan emendat kif ġej: 1. Fl-Artikolu 1, għandha tiġi miżjuda d-definizzjoni li ġejja: “Il-Kumitat tas-Sanzjonijiet” ifisser il-Kumitat stabbilit mill-paragrafu 21 tar-Riżoluzzjoni tal-Kunsill tas-Sigurtà tan-Nazzjonijiet Uniti 1521 (2003);” 2. L-Artikolu 2 jinbidel b' dan li ġej: " Artikolu 2 1. Għandu jiġi pprojbit: (a) li tkun ipprovduta assistenza teknika relatata ma’ attivitajiet militari inkluż il-forniment, il-manifattura, il-manutenzjoni u l-użu ta’ armi u materjal relatat ta’ kull tip, inklużi armi u munizzjon, vetturi u tagħmir militari, tagħmir paramilitari, u partijiet għal dawn imsemmija, direttament jew indirettament lil kwalunkwe persuna mhux governattiva, entità jew korp fi, jew għall-użu fil-Liberja; (b) li jkunu pprovduti finanzi jew assistenza finanzjarja relatati ma' attivitajiet militari, inklużi b'mod partikolari għotjiet, self u assigurazzjoni ta' kreditu fuq esportazzjoni, għal kull bejgħ, fornitura, trasferiment jew esportazzjoni ta' armi u materjal relatat, jew għal forniment ta' assistenza teknika relatata, direttament jew indirettament lil kull persuna mhux governattiva, entità jew korp fil-Liberja jew għall-użu fil-Liberja; jew (c) il-parteċipazzjoni, intenzjonali jew mhux intenzjonali, f'attivitajiet li l-għan jew l-effett tagħhom ikun li jinkisru l-projbizzjonijiet imsemmija fil-punti (a) jew (b) hawn fuq. 2. L-Istat Membru kkonċernat għandu jinnotifika lill-Kumitat tas-Sanzjonijiet minn qabel dwar l-għoti ta' kwalunkwe assistenza teknika, assistenza għal finanzjament jew finanzjarja lil kwalunkwe persuna entità jew korp governattivi jew oħrajn, fil-Liberja, jew għall-użu fil-Liberja, li hi provduta mod ieħor minn dak stabbilit fl-Artikolu 3(1)(a) hawn taħt. Dawn in-notifiki għandu jkun fihom l-informazzjoni kollha relevanti, inkluż, fejn xieraq, l-utent aħħari, id-data proposta tal-kunsinnja u l-itinerarju tal-merkanzija.” 3. L-Artikolu 3 jinbidel b' dan li ġej: " Artikolu 3 1. B'deroga mill-Artikolu 2, l-awtorità kompetenti, kif elenkata fil-websajts elenkati f'Anness 1, fl-Istat Membru fejn il-fornitur tas-servizz huwa stabbilit, tista' tawtorizza l-forniment ta': (a) assistenza teknika intiża biss għall-għajnuna ta' jew mill-Missjoni tan-Nazzjonijiet Uniti fil-Liberja; u (b) għajnuna teknika relatata ma' tagħmir li mhux letali li hu intiż biss għall-użu umanitarju jew protettiv, sakemm l-Istat Membru kkonċernat ikun innotifika l-għoti ta' għajnuna teknika bħal din lill-Kumitat tas-Sanzjonijiet skont l-Artikolu 2(2) aktar 'l fuq. 2. Deċiżjonijiet dwar talb għall-awtorizzazzjoni għandhom jittieħdu mill-awtoritajiet kompetenti skont il-każ, filwaqt li jqisu l-kunsiderazzjonijiet relevanti kollha inkluż il-kriterji stabbiliti fil-Pożizzjoni Komuni tal-Kunsill 2008/944/CFSP li tiddefinixxi regoli komuni li jigvernaw il-kontroll tal-esportazzjoni tat-teknoloġija u t-tagħmir militari[8]. L-Istati Membri se jkollhom bżonn salvagwardji kontra l-użu ħażin ta' awtorizzazzjonijiet bħal dawn u, fejn hu xieraq, għandhom jagħmlu dispożizzjonijiet għar-ripatrijazzjoni tal-armi u l-materjal relatat li jkun ġie pprovdut. 3. L-ebda awtorizzazzjonijiet m'għandhom jingħataw għal attivitajiet li diġà seħħew.” 4. L-Artikolu 4 jitħassar. Artikolu 2 Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, [...] Għall-Kunsill Il-President […] [1] ĠU L 40, 12.2.2004, p. 1. [2] ĠU L 51. 2.3.2010, p 23 [3] ĠU L 51. 2.3.2010, p 23 [4] ĠU L 38, 13.2.2008, p. 26. [5] ĠU L 40, 12.2.2004, p. 1. [6] ĠU L 8, 12.1.2001, p. 1. [7] ĠU L 281, 23.11.1995, p. 31. [8] ĠU L 335, 13.12.2008, p. 99.